 Proza - : - in capul lui Lyon Ankovitch ( 4 ) de rechesan gheorghe : - in capul lui Lyon Ankovitch ( 4 ) de rechesan gheorghe"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > o amintire... (Poezie) > in capul... (Proza) > Mos Nicolae... (Proza) > papusi din... (Poezie) > niciodata... (Poezie) > amintiri din... (Poezie) > fata din... (Poezie) > macabra... (Poezie) > iarba verde... (Poezie) > cititorul de... (Poezie) > poemul... (Poezie) > liftierele ... (Poezie) > Conversatie... (Proza) > tot ceea ce... (Poezie) > alef 1 ... (Poezie) > Notorietate ... (Personale) > Belerophon... (Proza) > ex aequo ... (Poezie) > xxx ... (Personale) > in capul... (Proza) > Saphardine... (Poezie) > citindu-l pe... (Poezie) > interviu cu... (Proza) > O ciorba... (Poezie) > Boul Apis cu... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13960275 index.html' > Vizionari: 1003 > in capul lui Lyon Ankovitch ( 4 ) proza [ ] - - - - - - - - - - - - - - - - - - - - - - - - - de rechesan gheorghe [danrec ] 2010-11-07 | | O patura rece, jilava imi cuprindea cu insistenta tot trupul. Tremuram neputincios in bezna, incolacit pe ceva tare si inghetat ca podeaua de beton a unui abator dezafectat. Duhnea a grasime sleita si a singe, plus un damf nedefinit, ceva intre mireasma mucegaita a betonului macinat de igrasie si putoarea blanii ude de sobolan. Ceva scirbos si fosgaitor mi se furisa pe spinare si trecu mai departe, chitcaind . Speriat, am incercat sa ma misc, dar membrele imi erau prinse intr-un hatis de fibre lipicioase si elastice care-mi paralizau orice gest si-atunci inspaimintat am urlat cu toata forta, dar ecoul strigatelor nu s-a propagat decit inauntrul pieptului meu. Deodata, o duzina de becuri s-au aprins rind pe rind, imprastiind o lumina palida, bolnavicioasa si am deschis ochii, buimacit, realizind ca nu zac intr-o temnita livresca, ci sub calota craniana a lui Lyon Ankovitch. M-am ridicat din mizga cleioasa care acoperea intrarea in vestibulul parietal in care dormisem si-am luat-o spre orbite. Paseam anevoie fiindca toata harabaraia se misca ca zgiltiita de un cutremur de gradul 8 si eram impins dintr-o parte in alta, saltind pe circumvolutiile unsuroase ca o minge de plastic impinsa pe valuri de un delfin jucaus. Cind am ajuns la ferestrele sufletului lui Ankovitch, m-am lamurit. Tipul facea aerobic, privind la televizor o inregistrare violent colorata., maimutarind miscarile unor pitipoance siliconate, cu pielea bronzata de soarele artificial al solariilor, intolite in straie de relon cu nuante strapezite: bleu electric, galben sulfuros si carmin. Jade, piticania patrupeda linoasa sarea latrind vesel in jurul lui, indemnindu-l parca sa mareasca ritmul zbintuielilor si sa asude mai eficient. Ametisem de-a binelea, scuturat si busit in toate directiile si un icnet de greata imi urca din stomac spre esofag. Noroc ca nataraul a a obosit si s-a carabanit sa-si spele sudoarea in baie. imi crapa buza dupa o dusca de moca sau de columbia fierbinte, dar a trebuit sa ma multumesc doar cu mireasma amaruie care se furisa prin cornetele lui nazale pina in nasul meu. Dupa ce a infulecat un mic dejun copios, bacon prajit, scrob de oua, toast din piine de secara si zeama de grapefruit rosu proaspat stors, Ankovitch s-a indreptat spre un perete al living-roomului, a dat deoparte rama unei mizgaleli abstracte gen Mark Rotko si a descuiat un seif mic incastrat in zid. Curios sa aflu ce avere strinsese la ciorap, mi-am atintit privirile inauntru, dar el a scos o mapa groasa, cu coperti din pinza cenusie si a inchis repede usita de metal. Asezat la birou parea ca se pregatea sa scrie si eu am deslusit titlul a ceea ce parea sa fie un roman: " Soarele negru si lebada totemica a crepusculului" N-am reusit sa citesc decit frinturi de fraze, fiindca Ankovitch intoarcea repede paginile, pina s-a oprit la ultimul fragment pe care-l scrisese. in timp ce el rontaia ginditor capacul stiloului din plastic negru, am reusit sa descifrez cite ceva. Era vorba, se pare, de zbuciumul hormonal al unei tipe, Tanita, care nu stie in ce directie sa-si indrepte amorul, spre poftele fruste ale vreunui mascul blazat sau spre tandretea unei tipe blonde si sofisticate, o anume Kimberley, lipsita de prejudecati. Virful penitei cobori usor si literele mari, rotunde incepura sa se-nsire pe hirtia velina, galbuie, ca un stol de stancute gurese pe-un cer spalacit si fara nori:  ." de fapt ceea ce avea sa se intimple intre suprafetele slefuite ale sufletelor noastre chiar s-a intimplat fiindca ne-am iubit, dar nu ca o hergelie de mustangi salbatici, ridicind trimbe de praf rosu in urma noastra ci lent, cu voluptatea connaiseurului gourmet, care dezghioaca rind pe rind toate straturile inutile si amare ale andivei inainte de a ajunge la miezul delicat, mustind de dorinte tainice. Dupa ce Kimberley, promisiunea androgina a sufletului meu si-a scos incet vesmintele, matasea neagra fisiind pe curbele convexe, musculoase ale trupului ei superb ca pieile decuamate cu desene astrale ale unei cobre blonde si m-a privit zimbind cu irisii ei violeti, lucind ca pistilul unei orhidee rare, am stiut ca-mi voi astimpara in sfirsit setea de necunoscut " Ceva mirii linga coltul mesei si Ankovitch se opri din scris intorcindu-se spre canida pitica si blanoasa care ii amusina gleznele. " Jade, puiule, taticutu’ are de lucru, vezi? Fii baietel cuminte si joaca-te singur.." Javra latra vesel parind ca a inteles si se duse lipaind caraghios spre cosuletul in care dormea. Trase din el o papusa mare cit el, intolita ca o mireasa, cu bucle blonde si ochi miscatori si incepu sa o muste miriind cu salbaticie, scuturind poalele rochiei albe, de dantela. "Taticutu’" ii trimise un fel de bezea dragastoasa, zicindu-i: "asa, joaca-te cu Betty, daca esti baietel cuminte dupa ce faci nani la prinz, mergem la Aquarium sa vezi pestisorii, iar dupa aceea papam sushi preparat din ei!" si se intoarse la scris. Scria destul de alert , iar eu inghiteam cu pupilele literele una dupa alta, inconjurat de hologramele aburoase ce ii ieseau din tartacuta, nuduri incolacite lasciv, gemind si sopotind porcarioare incitante.  ." Limba ei umeda si calda ma patrunse, proiectindu-ma peste marginile placerii si in timp ce ea imi soptea fara jena vorbe de adoratie, am inceput sa pling sugrumata de extazul imparabil, bobite calde, sarate, cadeau in parul ei blond si lucios, mirosind a balsam de copaiva si fara tranzitie mi-am amintit de Ken si Keyra care urinasera pe rind intr-o sticla de sampanie si ne dadusera pe rind, tuturor perechilor strinse de Valentine’ day, in camera din campus, sa bem, iar eu, fisticita de iubirea lor dezinhibata, fiind singura care n-avea insotitor am refuzat sa gust din licoarea aurie, opalescenta si-atunci toti au inceput sa rida, iar David m-a mingiiat pe crestet, protector, spunind: nu fiti rai, Tanita e virgina si trebuie invatata incet-incetisor ritualul " Noroc ca a sunat telefonul fiindca ma cam scirbisem de ceea ce citeam si Ankovitch se ridica si incepu sa vorbeasca cu o tipa, June, o voce timida, moale, la capatul firului, care il intreba daca poate veni sa-l viziteze. El ii spuse "ok, te astept, la doispe fix" si inchise. Se pare ca i se evaporase cheful de scris fiindca se duse la rafturile bibliotecii elegante, din lemn lucios de hickory si scoase o cartoaie pe coperta careia se rasfata cu litere carmin titlul: "Limbul placerilor secrete". N-am fost surprins sa constat ca era plina de gravuri pornografice, un fel de kamasutra ilustrat ca-n benzi desenate, dar fara haz comparativ cu originalul, ca si cind ai pune evolutia unor majorette impudice linga exercitiul unei campioane de gimnastica la olimpiada si plictisit m-am asezat pe-o gramada de fibre colagene, asteptind sa vad ce se mai intimpla. Ankovitch insa, le studie minutios oprindu-se atent la fiecare poza, inainte de a o intoarce pe urmatoarea cu aratatorul imbibat in saliva. Parea tot mai atitat, prin cablurile sanguine incepura sa gilgiie picaturi de endomorfina si terminatiile axonice vibrau scotind scintilatii albe, oranj, viorii, iar el gifiia tot mai tare si mi-a fost teama ca se va indrepta spre baie, dormitor sau se va apuca sa faca ofrande lui Onan chiar acolo, dar se potoli brusc si se intinse pe canapea, oftind. Jade parasi papusa-mireasa si sari pe canapea, ghemuindu-se la picioarele lui ca o jucarie alb-neagra din plus. O pendula kitsch, rococo stil colonial, cu limbi si cifre romane aurite pe un fond de   bleumarin si postament din malachite slefuit batu rar, ca si clopoinita dintr-un pueblo californian, amiaza . Ankovitch se ridica, cotrobai in frigider, desfacu o conserva de midii fierte in abur, varsa jumatate, intr-un de portelan fin, pentru Jade, cealalta jumatate o consuma el, pescuind cu degetele valvele rozalii direct din cutie, indesindu-le in gura si chelfaind zgomotos. Eram nerabdator sa vad cum arata vizitatoarea cu care se conversase la telefon, iar cind soneria de la intrare dangani melodios, m-am postat numai ochi si urechi, in dreptul pupilei stingi. Ankovitch ii deschise, Jade se iti curios linga calciiele lui si inauntru se strecura cu pasi timizi, o tipa inalta, slaba cu fata palida si ochelari demodati. Am recunoscut-o imediat, era June Waterbridge, Drinkwater, Waterproof, ceva in genul acesta, o fata batrina , cam la patruzeci de toamne, semana leit cu Joanne Woodward in " The Long Hote Summer" era asistenta lui Ross Baranoff, un fel de fata-n casa a departamentului literar, solicitata la orice ora din zi si din noapte, fiindca, evident, nu avea o viata inafara birourilor " Editurii". imi placea, era o tipa muncitoare si de incredere care-si facea jobul la modul profesionist, preluind pe umerii ei si o mare parte din treaba liotei de editori puturosi si sclifositi. il saluta cordial pe Ankovitch, ceea ce m-a facut sa realizez ca nu era prima data cind pasea in turnul lui de fildes si se aseza pe canapea cu genunchii lipiti cuminte ca o enoriasa a scolii baptiste duminicale. Purta o fusta din stofa cenusie cu un croi desuet, ghete batrinesti cu sireturi si tocul patrat, care uriteau piciorul, desi avea glezne frumoase si gambe suple si o bluza gri-pal ca penajul de gugustiuc, inchisa cu nasturi pina sub barbie. Ankovitch turna ceai in niste degetare made in china si incepura sa taifasuiasca. Din cite am priceput eu vorbeau despre ultimul roman pe care-l incepuse si pe care imi aruncasem si eu ochii in timp ce scria paginile din aceasta dimineata. " M-a impresionat ultimul capitol, zise June, pasajul in care Tanita si Kirmberley, admira impreuna, mina in mina, crepusculul cazind peste stincile canionului  are un parfum anxios, apocaliptic, sfirsitul trist al unei lumi.." M-am aplecat peste balustrade orbital ca sa o aud si sa o vad mai bine . " Hait, mi-am spus, tipa e topita de admiratie ca sa vezi!" Lyon se foi incintat de observatiile ei si apropie ceainicul: " Mai vrei putin ceai? Eu ma prapadesc dupa ceaiul verde e singurul fluid pe care-l accepta corpul meu!" " Merci, doar un strop iar dialogurile sunt atit de veridice si nesofisticate! Ankovitch se ridica si lua mapa cenusie de pe birou: " Cred sa-ti placa si noul capitol, sper sa nu fie prea indraznet pentru o fata cuminte ca tine!" Cind ii intinse teancul de pagini mina lui ii atinse degetele iar ea se fistici, isi apleca genele, obrajii i se acoperira de o spuzeala rosie, iar la radacina parului moale, strins scolareste in coada de cal, aparura perlute lucioase de transpiratie. M-am lamurit, nu e prima data cind observ fenomene d-astea colaterale intre maestri si margarete neprihanite, nu era doar admiratie  s-ajung eu profet mormon daca nu-l iubeste pe aiurit! De fapt nici nu e ceva iesit din comun. Ankevitch e aureolat de recenta lui explozie pe firmamentul belletristic, din cite mi-am dat seama, inmomentele cind se hlizeste in oglinda, nici nu arata chiar asa de rau, cu mutra lui de meridional, cearcanele, pielea galbuie si parul negru, cirliontat si unsuros ii dau un aer romantic de mic damnat vicios, iar ea e singura, casta, temperindu-si cu greu pornirile exaltate. Au mai palavragit putin despre metatextualitate si alte aiureli intra, inter si postactive, apoi June a luat mapa si s-au despartit ca doi vechi prieteni. Mi-am dat seama ca tipei ii era teama sa mai ramina intre patru ochi cu idolul ei, de aceea se grabea sa plece, in timp ce puslamalei se pare ca nu-i pasa de ea, fiindca toti neuronii din aria senzitiv-emotionala picoteau apatici. Deodata mi s-a pravalit pe inteligenta o idee monumentala. Daca ii gaseam printre straturile de nesimtire din creier, rotita care l-ar putea face sa se indragosteasca de fata, chestia era ca si rezolvata, il puteam biciui sa scrie ce, cit si cum vroiau muschii investitorilor "Editurii". Restul ar fi fost doar chestie de strategie si de management cultural! | index 'pageview'); 